Държавен вестник, бр. 1, 2010 г., стр. 19

БРОЙ  1	
Д Ъ Р Ж А В Е Н  В Е С Т Н И К 	
СТР.  19  
2. до 100 на сто от общата стойност на допус­
тимите разходи за проекти по мерки от чл. 52 
от  Регламент на Съвета (ЕО) № 1698/2005 от 
20 септември 2005 г. относно подпомагане на 
развитието на селските райони от Европейския 
земеделски фонд за развитие на селските райо­
ни (ЕЗФРСР) (ОВ L 277, 21.Х.2005 г., стр. 1), 
негенериращи приходи в обществен интерес, 
подадени от юридически лица с нестопанска 
цел, местни поделения на вероизповедания или 
на читалища за проекти, негенериращи приходи; 
3. до 70 % от общата стойност на допусти­
мите разходи за проекти, непопадащи в т. 1 и 2.
(2) Размерът на помощта трябва да е в съ­
ответствие с условията, установени в Регламент 
№ 1698/2005, когато същият е приложим.
(3) Финансовата помощ за проекти, отна­
сящи се до производството на продукти, които 
не са включени в Приложение 1 от Договора 
за създаване на Европейската общност, се 
предоставя при спазването на правилата на 
Регламент (ЕО) № 1998/2006 на Комисията 
от 15 декември 2006 г. относно прилагането 
на членове 87 и 88 от Договора за създаване 
на Европейската общност по отношение на 
минималната помощ (ОВ L 379 от 28.12.2006 г.).
Раздел ІІ
Изисквания към кандидатите 
Чл. 7. (1) Финансова помощ се предоставя 
само на МИГ, одобрени по реда на тази наредба. 
(2) Местните инициативни групи са юриди­
чески лица с нестопанска цел за осъществяване 
на общественополезна дейност, регистрирани 
по реда на Закона за юридическите лица с 
нестопанска цел, които: 
1. представляват публично-частни партньор­
ства със задължително участие на общините 
от територията на действие на МИГ; правото 
на участие на общините в партньорството се 
удостоверява с решения на общинските съвети; 
2. в наименованието си съдържат обозна­
чението „Местна инициативна група“ или 
съкратено „МИГ“;
3. имат седалище и адрес на управление 
на територията на селския район, в който 
осъществяват дейността си; 
4. имат колективен управителен орган със 
състав от 5 до 9 лица, които имат постоянен 
адрес и/или работят на територията на  дейст­
вие на МИГ;
5. имат дял на представителите на общин­
ската власт в колективния управителен орган 
по т. 4, непревишаващ 49 процента;
6. имат колективен върховен орган, чиито 
членове са с постоянен адрес или седалище на 
територията на действие на МИГ;  
7. представят за одобрение и пряко се анга­
жирант с прилагането на интегрирана стратегия 
за местно развитие, разработена съгласно изиск­
ванията на ПРСР, в случай че бъдат одобрени.
(3) Местната инициативна група трябва да 
отговаря на следните изисквания за осигуряване 
на персонал и технически средства за прилагане 
на стратегията:
1. осигурен самостоятелен офис за срок от 
5 години;
2. осигурени служители за позициите изпъл­
нителен директор, експерт/и по прилагане на 
дейностите по Стратегията за местно развитие, 
счетоводител и асистент;
3. разполагат със следното офис оборудване 
за осъществяване на дейността – компютри, 
съответстващи на броя на наетия персонал, 
принтер, интернет връзка и телефон.
(4) Изпълнителният директор отговаря за 
прилагането на стратегията за местно разви­
тие, като неговите правомощия се определят 
с договора за наемане. 
(5) Изпълнителният директор трябва да 
отговаря на следните изисквания:
1. завършено висше образование;
2. общ професионален стаж най-малко 5 г.; 
3. наличие на управленски опит най-малко 
две години;  
4. наличие на опит в реализиране на проекти.
Раздел ІІІ
Изисквания  към стратегиите за местно разви­
тие и правилата за тяхното прилагане
Чл. 8.  Стратегията за местно развитие 
трябва да е разработена в съответствие със 
съдържанието и структурата, посочени в при­
ложение № 2. 
Чл. 9. (1) Стратегията за местно развитие 
трябва да обхваща територия с население не 
по-малко от 10 хиляди и не повече от 100 хиляди 
души в селски район по данни за населението 
на Националния статистически институт към 
датата на кандидатстване.
(2) Дадена територия може да бъде вклю­
чена в обхвата на дейност само на една МИГ 
и само в една стратегия за местно развитие. 
(3) Територията, за която е разработена 
стратегията за местно развитие, трябва да е с 
непрекъснати граници.
Чл. 10. (1) Стратегията за местно развитие се 
разработва за територията на действие на МИГ. 
(2) Стратегията за местно развитие се раз­
работва за период до края на 2013 г.
(3) Не е допустимо сключване на договори за 
предоставяне на финансова помощ за проекти 
по стратегията за местно развитие след 2013 г.
(4) Крайният срок за изпълнените и отчитане 
на проекти по стратегията за местно развитие 
е 30 юни 2015 г.
(5) Крайният срок за изпълнените и отчитане 
на дейности за управление на МИГ, придоби­
ване на умения и постигане на обществена 
активност за съответната територия на МИГ е 
30 септември 2015 г.